Sisätiloissa: huhtikuuta 2017
Kuva lainattu luvalla / Picture borrowed by permission of: Alvhem
Kuva lainattu luvalla/Picture borrowed by permisson of: Erik Olsson
Kuva lainattu luvalla / Picture borrowed by permission of: Fantastic Frank
Suosittelen kiskoja ehdottomasti, jos seinien rei'ittäminen tai tauluihin sitoutuminen mietityttää. galleriakisko,
taulukisko,
Inspiroiva koti: Värikkyys ei tarkoita kirjavuutta
Törmäsin tähän kutsuvaan ja sävykkääseen kotiin ja aloin miettiä värejä. Jos minulta kysytään, millainen on värikäs koti, mielikuvani on varmasti erilainen kuin jollain toisella.
Värikäs kotihan voi olla ääripäissään kaikkia värejä syleilevä sirkus tai yleisilmeeltään hyvinkin vaalea koti, jota on terästetty värikkäillä kontrastiesineillä.
Näissä kuvissa nähdään yksi vaihtoehto ja tulkinta värikkäästä kodista. Seinissä on käytetty melko voimakkaitakin värisävyjä: ruskeaa ja roosaa. Värivalintoja on vielä tuettu tekstiili- ja kalustevalinnoilla.
Värikkyydestä huolimatta kodin yleisilme on mielestäni hyvin neutraali. Värikkyyttä voi pehmentää valitsemalla harmonisen ja ennen kaikkea yhtenäisen väripaletin sisustukseen.
Ehkä moni arasteleekin värejä siksi, ettei tämän paletin kokoaminen ja harmonian saavuttaminen ole ihan helppoa. Vanha hyvä neuvo on lähteä liikkeelle jostain olemassa olevasta väripaletista. Poimi sävyt tapetista, sisustustyynystä tai vaikkapa tilassa olevasta koriste-esineestä. Tällöin jokainen sävyperheeseen valittu esine tukee muita samalla perusteella tehtyjä valintoja.
Ja sitten kun siltä tuntuu, voi alkaa rikkoa sävyperhettä ja leikkiä harkituilla poikkeuksilla.
Kaikki kuvat lainattu / All pictures borrowed by permission of: Alvhem asunnot,
Ihastuin Instagramia selaillessani vihreäkuvioiseen verhokankaaseen. Yllätyin todella, kun huomasin kuvasta puuvillkankaan olevan Ikeasta (harmikseni en löytänyt enää katsomaani kuvaa). Jostain syystä tätä Användbar-kangasta löytyi vain Tampereen Ikean varastosta, joten piti odottaa, että tulisi menoa Tampereelle. Onneksi mieheni suostui piipahtamaan hakureissulla ollessaan vanhassa kotikaupungissa käymässä. Nyt kun kurkkasin, näyttää siltä, ettei kangasta ole enää saatavilla lainkaan. Onneksi ehdin lähettää miehen kauppaan ajoissa!
Rypytysnauhan kanssa verhon saa kauniisti poimuille. Kahden pitkän verhon ompeluun meni aikaa yhtenä arki-iltana pari tuntia. Toisen verhoista laitoin avokeittiön ruokailutilaan ja toisen olohuoneeseen. Nyt samanlaiset verhot seinän kummassakin päässä linkittävät tilat toisiinsa.
Verhojen kuosi on kaunis, graafinen, mutta ei liian vilkas. Olohuoneeseen tuli raikas ja keväinen fiilis, eikö vaan?
Sängyn petauksella voi vaikuttaa makuuhuoneen tunnelmaan - kuvissa neljä tyyliä
Mikä on hattaran kevyt, vaaleanpunainen, lämmin ja söpö? Ainakin Kööpenhaminan reissulta mukaani tarttunut Zara Homen kashmir-torkkupeitto. Ja se tuo makuuhuoneeseen ihanan pumpulisen fiiliksen. Toinen, millä voi helposti vaikuttaa makuuhuoneen tunnelmaan, on petaus. Havainnollistan tätä efektiä kuvien avulla.
1 Minimalisti heittää päiväpeiton päälle vain pari tyynyä ja torkkupeiton. Tällöin petaus ei vie huomiota muilta tilan sisustusratkaisuilta.
2 Yksiväriset tyynyt ja kuviotyyny tuovat ilmettä ja kiinnittävät huomion sänkyyn.
3 Erikokoiset tyynyt mahdollistavat huoneen väriskaalan tukemisen ja tyynyt tarjoavat tukea nojailuun, jos haluaa lukea sängyllä makoillen.
4 Kuorimalla liinavaatteita esiin petauksessa ilmeestä tulee selvästi runsaampi. Mitä enemmän kerroksia luodaan, sitä vahvemman roolin petaus saa makuuhuoneessa.